ቱርክና ኳታር በወታደራዊ ዘርፍ ተባብረው ለመስራት ተስማሙ
ቱርክና ኳታር የዓለም ስጋት እየሆነ የመጣውን ሽብርተኝነትን በመዋጋት በኩልም በጋራ ለመሥራት  ተስማሙ ፡፡የኳታርና ቱርክ የሁለትዮሽ ግንኙነት ከ40 አመታት በላይ አስቆጥሯል፡፡ በሀገር አቀፍና አለም አቀፍ ጉዳዮች ላይም የጋራ አቋማቸውን እያንፀባረቁ የመጡ ሲሆን በተለይም እንደፈረንጆቹ አቆጣጠር በ2012 በአንዳንድ የአረብ ሃገራት የተከሰተው አለመረጋጋት አንካራና ዶሃ በጋራ በመሆን ለሀገራቱ መረጋጋት አስተዋፅኦ ሲያደርጉ ቆይተዋል፡፡እኤአ በ2017 ኳታር የዲፕሎማሲያዊ ቀውስ ሲገጥማት ቱርክ የዲፕሎማሲያዊና የምግብ እርዳታዎችን ለኳታር መለገሷ ይታወቃል፡፡ አሁን ደግሞ ሁለቱ ሀገራት በወታደራዊ መስኩም አብረው ለመስራት የኳታሩ ንጉስ ኢምር ሼኪህ ታሚም ቢን ሀሚድ አል ታሂን ከቱርኩ ፕሬዝዳንት ረሲፕ ጣሂር ኦርዶጋን ጋር በአንካራ መክረዋል ።ከዚህ በፊት ሁለቱ ሀገራት በወታደራዊ ድጋፍ ላይ የተመሰረተ ስምምነቶችን ሲያደርጉ የቆዩ ሲሆን በዚህም ቱርክ የወታደራዊ ቁሳቁሶችን ለኳታር ድጋፍ ስታደርግ መቆየቷ ይታወሳል፡፡ቱርክና ኳታር በተለይም በገልፍ ሀገራት ላይ የሚከሰተውን ሽብርተኝነት ለመዋጋት የሚያስችል ስምምነት ላይ መድረሳቸው የኳታርን ወታደራዊ ኃይል ከማጠናከሩ ባለፍ ኳታር በሽብርተኞች ላይ የጥቃት ዘመቻ እንድታካሂድና የሀገሪቱን መረጋጋትና ደህንነት ያረጋግጣል ነው የተባለው፡፡የቱርክ ፓርላማ በውይይቱ የቱርክ ወታደራዊ ኃይሎች ከኳታር ወታደራዊ ኃይል ጋር የጋራ ወታደራዊ ስልጠና በማካሄድ የሀገራቱን የወታደራዊ አቅም እንደሚያጎለብቱ ነው አልጀዚራ በዘገባው ያሰፈረው፡፡"የኳታሩ ንጉስ ሀሚድ አል ታሃኒ በ2016 በፕሬዝዳንት ረሲፕ ጣሂር ኤርዶጋን ላይ ተነስቶ በነበረው ከፍተኛ አድማ ኳታር ከኤርዶሀን ጎን በመቆም ድጋፍ እንደምታደርግ መግለጿ የሁለቱን ሀገራት የወታደራዊ ግንኙነት እንዳሳደገው በርካቶች እየገለፁ ነው፡፡በዚህም የቱርክ ወታደራዊ ኃይል ወደ ዶሃ በማቅናት ኳታር በገልፍ ሀገት ላይ ያላትን የጦር ብርጌዶች ቁጥር ማሳደግም ችለዋል፡፡ቱርክ ፍላጎቷን በኳታር ላይ ተንተርሳ እያሟላች ነው የሚሉ ተንታኞች ቢኖሩም  ፕሬዚዳንት ኤርዶሀን ግን የአንካራ ፍላጎት በዋናነት በቀጠናው ሰላም እንዲሰፍን ማድረግ ነው ብለዋል፡፡የገልፍ ሀገራት ቀውስ እየተባባሰ ሲሄድ ሳውዳረቢያ ወደ ኳታር የምትልከውን የምግብ ምርት አቅርቦት ስታቋርጥ እንኳን በ24 ሰዓታት ውስጥ ቱርክ ለኳታር የሚያስፈልገውን የምግብ አቅርቦት መላኳ ቱርክ ከኳታር ጋር ያላትን ወዳጅነት ለማጠናከር እንደፈለገች ማሳያ ነው ሲሉም የኳታሩ ንጉስ ተናግረዋል ።ኳታር በኢኮኖሚያዊ ግንኙነቷ ከቱርክ ጋር ያሳየችውን ስኬት በወታደራዊ ስልጠናና ግንኙነትም የበለጠ ለመስራት መስማማቷ ሃገሪቱ ለቀጠናው ሰላምና መረጋጋት የምታደርገውን ጥረት ያሳያል ብለዋል ሲሉ ንጉስ ሃሚድ አል ታሀኒ ገልፀዋል፡፡አልጀዚራ፣ሮይተርስና ዩሮ ኒውስ የመረጃው ምንጭ ናቸው፡፡